Aalborg Stiftstidende, 1843-10-23
Fædrelandet. Kjøbenhavn, den 21de October. Det skandinaviske Selskab holdt igaar i Hotel d'Angleterre sit andet Møde, som aabnedes af Formanden, der meddeelte Generalforsamlingen nogle administrative Bestemmelser, at nemlig Bestyrelsen havde efter Lovenes § 6 udnævnt Brygger og Borgerrepræsentant Jacobsen til Secretair, at Contingenter var bestemt at skulle opkræves qvartalsviis og at den, der ikke havde betalt for to Qvartaler, ansaaes som udtraadt. Efter § 5 havde Bestyrelsen endvidere tilkaldt nogle Medsemmer, for at danne tvende Committeer, en literair (Profesforerne Schouw, Engelstoft og Mag. art. Hammerich) og en selskabelig (Cand. juris Lehmann, Docent, Liebmann og Lector Wilkens); begge disse havde afgivet Betænkning over Maaden, hvorpaa og Midlerne, hvorved de troede, at Selskabets Formaal bedst kunde fremmes. Hiins Betænkning gik saaledes ud paa at fraraade et Læsecabinet; hvorimod den meente, at Selskabet burde oprette et Laane bibliothek, indeholdende alle gode Værker af den svenske og norske Literatur, som ikke blot var af forbigaaende Jnteresse, dernæst at udgive en skandinavisk Literaturtidende, indeholdende Anmeldelser af og Kritiker over Skrifter, der udkomme her og i Naborigerne; samt endelig, for endmeer at udbrede Kundskaben til den svenske Literatur, at udgive mindre Stykker af den svenske æsthetiske Literatur, dog saavidt muligt fuldstændigt og ikke som Fragmenter. – Den selskabelige Committees Betænkning gik ud paa at tilraade, at da Selskabet for det Første endnu ikke kunde faae sit eget Locale, maatte man leie et Locale med Tilbehør og burde derfor indskrænke de almindelige Møder til eet om Maaneden; disse burde da gjøres saa tiltrækkende og saa interessante som muligt for Medlemmerne, deels ved musicalske Præstationer (Sangforeningens Assistance havde man Haab om, og da skulde de Sange, som bleve afsjungne, trykkes og uddeles til Medlemmerne og saaledes danne Grundlaget for det skandinaviske Selskabs Visebog, ved frie Foredrag, Oplæsning af Afhandlinger og andre Arbeider; endvidere meente den, at det vist vilde være ønskeligt, om man kunde faae en dygtig Svensker til at holde en Række Forelæsninger, f. Ex. over den svenske æsthetiske Literatur, endelig at der ved hvert Møde skulde være Spiisning for en moderat Betaling for dem, der havde Lyst til at blive, og at enkelte af Møderne, f. Ex. det i December, burde have et mere festligt Præg end de andre. Bestyrelsen havde tiltraadt Committeens Betænkninger, og foreløbig ansat 800 Rbd. til Oprettelsen af Laanebibliotheket. Budget kunde ikke fremlægges endnu, men den anslog hver Møde aftens Udgift til 50 Rbd. Formanden oplæste derpaa en Skrivelse til Politidirecteuren, hvormed Bestyrelsen havde ledsaget sin Qvittering for Modtagelsen af de tilsendte "Politi love, samt et Brev fra Stiftsprovst Tryde til Bestyrelsen og dennes Svar derpaa. Derpaa foretoges Ballotationen, hvorved 183 nye Medlemmer optoges. Selskabet tæller nu omtrent 530 Medlemmer. Hermed erklæredes Generalforsamlingen for hævet, og det selskabelige Møde begyndte, hvorved Hr. Pastor Grundtvig holdt et smukt og hjerteligt Foredrag over Nordens historiske Forhold. Før og efter Foredraget afsang nogle af Sangforeningens Medlemmer fiirstemmige Sange, ligesom de ogsaa ved Aftenspiisningen, som var efter Mødet, afsang passende til de udbragte Skaaler, svarende Sange. Ved Bordet herskede den muntreste og gemytligste Stemning og flere Skaaler udbragtes: for det skandinaviske Selskab (Prof. Clausen, for de tilstedeværende svenske og norske Brødre (Prof. Sommer), for Pastor Grundtvig (Cand. Lehmann, for Adam Øehlenschlæger (Cand. Ploug), for Prof. Flor og Fred. Barfoed, (Prof. Stein) for Prof. Clausen (Raadmand Hansen, for Sangerne (Lector Wilkens), for Bestyrerne (Pastor Grundtvig). Dr. Wetterberg fra Sverrig takkede paa de svenske og norske Brødres Vegne. Kl. 11 skiltes man ad. (Berl. Tid.)¬